ভারতীয় নৌবাহিনী প্রাণ বাঁচিয়েছে বহু মানুষের! UN-এ জানাল ভারত

ওয়েব ডেস্ক : রাষ্ট্রপুঞ্জের (UN) নিরাপত্তা পরিষদে সামুদ্রিক নিরাপত্তা নিয়ে উচ্চপর্যায়ের আলোচনায় ভারতীয় নৌসেনার (Indian Navy) ভূমিকা ফের বিশেষভাবে উল্লেখযোগ্য হয়ে উঠল। পশ্চিম আরব সাগরে জলদস্যুতা, জাহাজে হামলা ও বাণিজ্যপথে বাড়তি অস্থিরতার প্রেক্ষিতে এই বৈঠকে ভারতের ভূমিকার কথা তুলে ধরলেন ভারতের স্থায়ী প্রতিনিধি পারভাতনেনি হরিশ (Parvathaneni Harish)।

গ্রিস, ফিলিপিন্স, ডেনমার্ক, জাপান, পানামা ও রোমানিয়া-সহ একাধিক দেশের যৌথ উদ্যোগে আয়োজিত এই বৈঠকের মূল লক্ষ্য ছিল সমুদ্রপথে নাবিকদের নিরাপত্তা সুনিশ্চিত করা। সেখানে “সামুদ্রিক নিরাপত্তা এবং সুরক্ষা: নাবিকদের সুরক্ষা” শীর্ষক আলোচনা সভায় হরিশ বলেন, “গত দুই বছরে, পশ্চিম আরব সাগরে আক্রমণ এবং জলদস্যুতার ক্রমবর্ধমান ঘটনার পরে ভারতীয় নৌবাহিনী এই অঞ্চলে ৩৫টিরও বেশি জাহাজ মোতায়েন করেছে, এক হাজারেরও বেশি বোর্ডিং অপারেশন চালিয়েছে এবং ৩৫টিরও বেশি ঘটনায় দ্রুত পদক্ষেপ নিয়েছে।”

আরও খবর : নাইজেরিয়ার অপহৃত ৩০৩ জন পড়ুয়া! চাঞ্চল্য

সঙ্গে তিনি বলেছেন, “ভারতীয় নৌবাহিনীর (Indian Navy) বিশ্বাসযোগ্য এবং দ্রুত পদক্ষেপ কারণে ৫২০ জনেরও বেশি মানুষের জীবন বেঁচেছে,”। তিনি আরও বলেন, “২০২৩ সালের নভেম্বর থেকে ভারতীয় নৌবাহিনী নিরাপদে ৩৬৭টিরও বেশি বণিক জাহাজকে এসকর্ট করেছে। যেগুলিতে ১৪.৭ মিলিয়ন মেট্রিক টন পণ্য ছিল। যার মূল্য ৬.৩ বিলিয়ন ডলারেরও বেশি।”

তিনি এই বৈঠকে মেরিটাইম ইন্ডিয়া ভিশন ২০৩০-এর অংশ হিসাবে ভারতের ‘সাগর মে সম্মান’ (Sagar Mein Samman) উদ্যোগটি তুলে ধরেন। সঙ্গে ভারতের ‘মহাসাগর’ (MAHASAGAR – Mutual and Holistic Advancement for Security and Growth Across Regions) দৃষ্টিভঙ্গির সঙ্গে এই প্রচেষ্টাকে যুক্ত করে তিনি বলেন, “ভারত নাবিকদের সুরক্ষা জোরদার করতে, লিঙ্গ সমতা উন্নীত করতে এবং জাহাজে কর্মরতদের জীবনযাত্রার উন্নতির জন্য আন্তর্জাতিক সম্প্রদায়ের সঙ্গে কাজ করতে প্রস্তুত।”

দেখুন অন্য খবর :

The post ভারতীয় নৌবাহিনী প্রাণ বাঁচিয়েছে বহু মানুষের! UN-এ জানাল ভারত first appeared on KolkataTV.